3. ลักษณะการประกอบธุรกิจ

3.1 การเปลี่ยนแปลงและพัฒนาการที่สำคัญ

การได้รับรางวัลการบริการที่มีมาตรฐานระดับสากล

ในปี 2554 บริษัทฯ ได้รับรางวัล The International Quality Summit Award in the
Gold Category ที่นครนิวยอร์ก ประเทศสหรัฐอเมริกา
ในฐานะที่บริษัทมีการดำเนินงานที่มีการปรับปรุงและพัฒนาอยู่ตลอดเวลา รวมถึง
ได้มีความพยามยามในการฝ่าฟันอุปสรรคเพื่อให้เป็นผู้นำในโลกธุรกิจ
รางวัลดังกล่าวเป็นรางวัลที่ให้แก่บริษัทที่มีความมุ่งมั่นในคุณภาพ ความเป็นผู้นำ
เทคโนโลยีและนวัตกรรม จึงเป็นรางวัลอันทรงเกียรติ ซึ่งเป็นความภาคภูมิใจของบริษัทฯ
ที่ได้รับรางวัลในระดับนานาชาติ อีกทั้งยังเป็นเครื่องหมายรับประกันให้ลูกค้าของบริษัทฯ
มั่นใจในการให้บริการที่มีมาตรฐานเป็นที่ยอมรับในระดับสากล ในปีนี้บริษัทที่ได้รับรางวัลคัดเลือกจาก
52 ประเทศทั่วโลกที่มีการดำเนินธุรกิจที่ประสพผลสำเร็จและมีคุณภาพเป็นเลิศ

บริษัทฯ ได้ดำเนินการด้านแหล่งท่องเที่ยวที่ให้ความสุข สนุกสนาน
และความบันเทิงที่มีมาตรฐานสากล เหมาะสำหรับนักท่องเที่ยวทุกชาติ ทุกภาษา ทุกเพศ และทุกวัย
ในแต่ละปีได้มีการเปลี่ยนแปลงรูปแบบการให้บริการจากเดิมอยู่บ้าง เช่น มีการปรับปรุงด้านสถานที่
การจัดหาสัตว์ที่หายากเพิ่มเติม และการพัฒนาการแสดงให้เป็นที่ประทับใจแก่ผู้เข้าชมมากขึ้น
และในโอกาสของการดำเนินกิจการครบรอบปีที่ 20 ในปี 2550 บริษัทฯ
ได้จัดสร้างกิจกรรมบันเทิงขึ้นใหม่ เพื่อให้เป็นที่ตื่นตาตื่นใจแก่ผู้เข้าชมทุกเพศ ทุกวัย
รวมทั้งการจัดหาสัตว์ที่หายากมาแสดงให้ชมรวมประมาณ 40 รายการ เช่น สร้างที่อยู่ของสัตว์เล็กๆ
ชื่อ มินิเวิลด์ การให้อาหารยีราฟ ซึ่งเป็นระเบียงยื่นเข้าไป ในสวนสัตว์เปิด
เพื่อป้อนอาหารฝูงยีราฟและม้าลาย การจัดให้มีบ่อและกรงเลี้ยงสัตว์ต่างๆ เพิ่มขึ้น เช่น วอลรัส
แมวน้ำ ลิงแมนดริว และฮิปโปแคระ เป็นต้น

พิบัติภัยสึนามิในปลายปี 2547 ได้ส่งผลกระทบต่อการท่องเที่ยวของประเทศ
ทำให้นักท่องเที่ยวเดินทาง เข้าประเทศลดลง
และแม้ว่าการเกิดพิบัติภัยดังกล่าวจะเกิดขึ้นแต่เฉพาะภาคใต้ของประเทศในแถบชายฝั่งทะเลอันดามันเท่านั้น
แต่ก็ได้ส่งผลให้รายได้ของบริษัทฯ และบริษัทย่อยลดลงอย่างมาก ทำให้สภาพคล่องทางการเงินลดลง
บริษัทฯ จึงมิได้ชำระคืนเงินต้นและดอกเบี้ยตามสัญญาการปรับโครงสร้างหนี้ตั้งแต่ปลายปี 2547
เป็นต้นมา เมื่อวันที่ 22 กันยายน 2549 ธนาคารผู้เป็นเจ้าหนี้จึงได้ฟ้องบริษัทฯ
ในเรื่องการผิดสัญญากู้เบิกเกินบัญชี สัญญากู้ยืม และบังคับจำนอง รวม ทุนทรัพย์ทั้งสิ้น 2,356.55
ล้านบาท ซึ่งเป็นเงินกู้ยืมที่บริษัทฯ ได้กู้มาในระหว่างปี 2539-2540 โดยได้จดจำนองที่ดิน
ของบริษัทฯ จำนวน 445-2-18 ไร่
รวมทั้งสิ่งปลูกสร้างที่มีอยู่และจะมีขึ้นในอนาคตเป็นหลักทรัพย์ค้ำประกัน

ต่อมาเมื่อวันที่ 28 มิถุนายน 2553 ธนาคารผู้เป็นโจทก์และบริษัทฯ ได้ทำบันทึกข้อตกลงผ่อนผันการ
ชำระหนี้ โดยธนาคารผู้เป็นโจทก์ให้บริษัทฯ ชำระหนี้เงินต้นคงค้างเป็นจำนวนเงิน 950 ล้านบาท
ให้เสร็จสิ้นภายในวันที่ 29 มิถุนายน 2553

เมื่อวันที่ 29 มิถุนายน 2553 บริษัทฯ
ได้รับเงินกู้ยืมระยะยาวจากธนาคารพาณิชย์ในประเทศแห่งหนึ่ง
แล้วนำไปชำระหนี้ปิดบัญชีตามสัญญาปรับโครงสร้างหนี้จำนวน 950
ล้านบาทแก่ธนาคารพาณิชย์ผู้เป็นโจทก์ และ ไถ่ถอนหลักประกันทั้งหมดแล้ว
โดยธนาคารได้ปลดหนี้เงินต้นค้างชำระในส่วนที่เหลือและดอกเบี้ยค้างชำระทั้งจำนวน
และในวันเดียวกันธนาคารผู้เป็นโจทก์ได้ถอนฟ้องต่อศาลล้มละลายกลาง
โดยไม่ประสงค์ที่จะดำเนินคดีกับบริษัทฯ อีกต่อไป และบริษัทฯ
ได้ดำเนินการถอนอุทธรณ์คดีดังกล่าวต่อศาลอุทธรณ์เช่นกัน

เมื่อวันที่ 18 พฤษภาคม 2552 บริษัทฯ ได้นำส่งงบการเงินงวดไตรมาสที่ 1 สิ้นสุดวันที่ 31 มีนาคม
2552 ที่ผ่านการสอบทานของผู้สอบบัญชี
โดยปรากฏส่วนของผู้ถือหุ้นหลังการปรับปรุงมีค่าน้อยกว่าศูนย์และมีขาดทุนสุทธิจากการดำเนินงาน
ตลาดหลักทรัพย์ฯ จึงถอนชื่อหลักทรัพย์ของบริษัทฯ ออกจากกระดานซื้อขายและย้ายไปยังกลุ่มNPG
(Non-Performing Group) ตั้งแต่วันที่ 4 มิถุนายน 2552 เป็นต้นมา หากแต่บริษัทฯ
ยังคงมีสถานะเป็นบริษัทจดทะเบียนและมีหน้าที่ที่จะต้องปฏิบัติตามข้อกำหนดของตลาดหลักทรัพย์ฯ
ทุกประการ ถ้าเมื่อใดบริษัทฯ สามารถแก้ไขให้พ้นเหตุดังกล่าวได้ตามหลักเกณฑ์ที่ตลาดหลักทรัพย์ฯ
กำหนด ตลาดหลักทรัพย์ฯ ก็จะพิจารณาย้ายหลักทรัพย์ของบริษัทฯ ให้กลับไปซื้อขายในหมวดปกติได้

3.2 การประกอบธุรกิจของบริษัทฯ และบริษัทย่อย

บริษัท ซาฟารีเวิลด์ จำกัด (มหาชน)
เป็นแหล่งท่องเที่ยวพักผ่อนหย่อนใจที่มีบริการครบถ้วนและสมบูรณ์แบบ
ตามมาตรฐานสากลที่ให้ความสุข ความสนุกสนาน ความบันเทิง และความรู้แก่ผู้เข้าชมทุกเพศ ทุกวัย
ทุกชาติ ทุกภาษา และในทุกฤดูกาล โดยจัดให้มีสวนสัตว์น้ำ สวนนก สวนสัตว์เปิด
และการแสดงของสัตว์ประเภทต่างๆ อีกทั้งการแสดงพิเศษที่มีชื่อเสียงและเป็นที่นิยมในต่างประเทศ
ที่นำมาปรับปรุงและดัดแปลงให้เหมาะสมกับกลุ่มลูกค้าเป้าหมายของบริษัทฯ
นอกจากนี้ซาฟารีเวิลด์ยังได้เพาะขยายและส่งเสริมการอนุรักษ์พันธุ์สัตว์
เพื่อส่งเสริมการศึกษาและเผยแพร่วิชาการเกี่ยวกับสัตว์แก่เยาวชนและประชาชนทั่วไปอีกด้วย

การดำเนินกิจการสวนสัตว์ของบริษัทฯ อยู่ภายใต้พระราชบัญญัติสงวนและคุ้มครองสัตว์ป่า พ.ศ.
2535 ซึ่งบริษัทฯ ได้รับใบอนุญาตให้จัดตั้งและดำเนินกิจการสวนสัตว์สาธารณะ
โดยกรมอุทยานแห่งชาติสัตว์ป่าและพันธุ์พืช และกรมประมง
กระทรวงทรัพยากรธรรมชาติและสิ่งแวดล้อม

บริษัท ภูเก็ตแฟนตาซี จำกัด (มหาชน)
ซึ่งเป็นบริษัทย่อยได้ดำเนินธุรกิจเป็นแหล่งบันเทิงขนาดใหญ่ที่ได้มาตรฐานระดับสากล ณ หาดกมลา
อำเภอกะทู้ จังหวัดภูเก็ต
ซึ่งเป็นจังหวัดที่มีศักยภาพสูงในการที่จะชักจูงนักท่องเที่ยวชาวไทยและชาวต่างประเทศให้เดินทางไปท่องเที่ยว
เพราะจังหวัดภูเก็ตได้รักษาสภาพของชายหาด เกาะ
และแหล่งท่องเที่ยวตามธรรมชาติไว้เป็นอย่างดี และจากสถิติการท่องเที่ยวแห่งประเทศไทย
จำนวนนักท่องเที่ยวที่เดินทางเข้าสู่ภูเก็ตได้เพิ่มอย่างรวดเร็วมาโดยตลอด
นอกจากแหล่งท่องเที่ยวตามธรรมชาติแล้ว
ภูเก็ตแฟนตาซีจึงเป็นแหล่งท่องเที่ยวเพื่อความบันเทิงสามารถรองรับนักท่องเที่ยวอีกทางหนึ่งได้เป็นอย่างดี
บมจ.ซาฟารีเวิลด์จึงได้จดทะเบียนก่อตั้งบริษัท ภูเก็ตแฟนตาซี จำกัด ขึ้นเมื่อวันที่ 21 มิถุนายน
2539 เพื่อดำเนินธุรกิจความบันเทิงในด้านการแสดง โดยมีแนวทาง
ในการดำเนินงานที่จะเสนอบริการความบันเทิงในเวลากลางคืนควบคู่ไปกับบริการอาหารเย็น
เช่นเดียวกับที่ปรากฏ ตามเมืองใหญ่ๆ ในต่างประเทศ
และเพื่อให้เป็นแหล่งบันเทิงที่มีเอกลักษณ์เฉพาะและได้มาตรฐานสากลที่นักท่องเที่ยวสามารถจะเข้าชมได้

บริษัท ซาฟารีไวลด์ไลฟ์ ปาร์ค จำกัด ซึ่งเป็นบริษัทย่อย อีกบริษัทหนึ่ง ได้จดทะเบียนเมื่อวันที่ 4
เมษายน 2554 เพื่อดำเนินธุรกิจการท่องเที่ยวและขยายพันธุ์สัตว์ต่างๆ
ปัจจุบันบริษัทดังกล่าวยังมิได้เริ่มดำเนินกิจการ

3.3 โครงสร้างรายได้

+---------------+-------------+-----+-----+---+-----+---+-----+---+
| สายผ          | ดำเนินการโดย | %   | ปี   |   | ปี   |   | ปี   |   |
| ลิตภัณฑ์/กลุ่มธุรกิจ |             |     | 2   |   | 2   |   | 2   |   |
|               |             |     | 554 |   | 553 |   | 552 |   |
+---------------+-------------+-----+-----+---+-----+---+-----+---+
|               |             | การ | รา  | % | รา  | % | รา  | % |
|               |             | ถือห | ยได้ |   | ยได้ |   | ยได้ |   |
|               |             | ุ้นขอ |     |   |     |   |     |   |
|               |             | งบร | (ล  |   | (ล  |   | (ล  |   |
|               |             | ิษัทฯ | ้านบ |   | ้านบ |   | ้านบ |   |
|               |             |     | าท) |   | าท) |   | าท) |   |
+---------------+-------------+-----+-----+---+-----+---+-----+---+
| -             | บมจ.        | -   | 559 | 3 | 519 | 3 | 427 | 3 |
| ท่องเท         | ซาฟารีเวิลด์   |     | .44 | 4 | .51 | 7 | .55 | 7 |
| ี่ยวและสันทนาการ |             |     |     | . |     | . |     | . |
|               |             |     |     | 4 |     | 2 |     | 7 |
|               |             |     |     | 0 |     | 8 |     | 9 |
+---------------+-------------+-----+-----+---+-----+---+-----+---+
| (สวนสัตว์เปิด    |             |     |     |   |     |   |     |   |
| และการแสดง)   |             |     |     |   |     |   |     |   |
+---------------+-------------+-----+-----+---+-----+---+-----+---+
| -             | บมจ.        | 99  | 1,  | 6 | 873 | 6 | 703 | 6 |
| ท่องเท         | ภูเก็ตแฟนตาซี  | .95 | 066 | 5 | .78 | 2 | .94 | 2 |
| ี่ยวและสันทนาการ |             |     | .88 | . |     | . |     | . |
|               |             |     |     | 6 |     | 7 |     | 2 |
|               |             |     |     | 0 |     | 2 |     | 1 |
+---------------+-------------+-----+-----+---+-----+---+-----+---+
| (การแ         | บจ.ซาฟาร    | 90  | -   | - | -   | - | -   | - |
| สดงในโรงละคร) | ีไวลด์ไลฟ์ปาร์ค | .00 |     |   |     |   |     |   |
|               |             |     |     |   |     |   |     |   |
| -             |             |     |     |   |     |   |     |   |
| ท่องเที่ยว       |             |     |     |   |     |   |     |   |
| และขยายพันธุ์สัตว์ |             |     |     |   |     |   |     |   |
+---------------+-------------+-----+-----+---+-----+---+-----+---+
| รวม           |             |     | 1,  | 1 | 1,  | 1 | 1,  | 1 |
|               |             |     | 626 | 0 | 393 | 0 | 311 | 0 |
|               |             |     | .28 | 0 | .46 | 0 | .05 | 0 |
|               |             |     |     | . |     | . |     | . |
|               |             |     |     | 0 |     | 0 |     | 0 |
+---------------+-------------+-----+-----+---+-----+---+-----+---+